மாமா சந்தையில் புறோக்கறாய் இருந்தார். காலையில், கள்ளு இல்லாமல் சிறு கல்லைக் கூட அசைக்க முடியாதளவுக்கு உள்ளூர் உற்பத்திக்கு மரியாதை செய்தவர் அவர். அவரின் சைக்கிலுக்கு ஏதோ மந்திர சக்தி இருக்கிறது என்று நான் நினைத்ததுண்டு. மாலை கருக்கும் நேரத்தில் மாமாவுக்கு ‌பூலோகத்தின் நினைவு தப்பிப்போகும். ஆனால் GPS பூட்டிய இந்தக் காலத்து மோட்டார் வாகனங்கள் போல் மாமாவில் ரலி சையிக்கில் உடுவில் ஒழுங்கைகளுக்குள்ளால் மாமாவை ஒரு வித காயமுமின்றி அழைத்து வரும். சைக்கிலை ஸடான்ட் இல் போட்டு விட்டு மாமா சரிந்தார் என்றார்... மாமி ”இஞ்சாரும் .. எழும்பி சாப்பிடும்” என்று கூறும் வரை பூலோக நினைவின்றி இருப்பார் மாமா.